
SOVIETŲ PAVOJUS. 


Pokarinė tarptautinė padėtis kas kart vis labiau 
pradeda aiškėti. Charakteringa yra, kad visi tarptauti- 
nės politikos apsireiškimai svarbiausiam savo progra- 
mos punkte visuomet susitinka su pagrindiniu klausimu: 
santykis su Sovietais. Sovietų valstybė yra tai didelis, 
stačiai milžiniškas revoliucijos lizdas. Paprastam, nepri- 
tyrusiam politikui visuomet galėjo keistai atrodyti» 
kad susikūrę senosios carų Rusijos griuvėsiuose sO- 
vietai, yra kitų valstybių toleruojami ir net dažnai su 
jais palaikomi draugingi santykiai. Nes jeigu Sovietai 
pavojingi yra ne tik kaimynėms valstybėms, bet ir 
ten, kur tik gali varo savo revoliucinę agitaciją prieš 
visų valstybių tvarką ir jų vyriausybes, ar tai Angli- 
jos, ar Amerikos, Vokietijos ar Meksikos, Norvegijos 
ar Javos salos — tai kodel tos visos suinteresuotos 
valstybės nesusitaria tarp savęs ir visos drauge nepa- 
skelbia Sovietams karo, žūtbūtinio karo tiems kursty- 
tojams, tam didžiausiam žmonijos priešininkui — ko- 
munizmui? Taip protauja paprastieji politikai, labiau 
atatolę nuo aktingos politikos. Politikoje tačiau nėra 
tai taip lengvas dalykas. Ten, kur'suseina, kaip dide- 
liam laikrody, tūkstančiai šriubelių, ratelių, ašelių, o 
visi jų reiškia tarptautinius valstybių interesus — sunku 
yra pavaduoti taip sukomplikuotą mašiną paprastu 
aparatu. Tiktai tokis galėtų ramiai svarstyti kiekvieną 
dalyką, kuris mąsto apie ateitį, visiškai nekvaršinda- 
mas sau galvos kasdieniniais rūpesniais. Dalykas ta- 
me, kad nepaisant to, jog vyriausia kiekvienos politi- 
kos mintis privalo būti ateitis — tai vis tik visų val- 
stybių kiekviena politika privalo būti trumparegė. O 
tai del to, Kad kiekvienos valstybės dienotvarkėje yra 
tūkstančiai reikalų, kurie privalo būti tuojau atliekami 
ir kurie neleidžia galvoti apie tolimesnę ateitį. 

Taip tat yra ir santyky su Sovietais. Kaip res- 


publikoniška Prancūzija, taip lygiai ir monarkinė lta- 
lija, kaip persisunkusi religiniu misticizmu Indija ir 
muzulmoniški Rytai, taip lygiai realistiniai mechaniš- 
ka Amerika puikiausiai supranta, kokio pavojaus su- 
daro Sovietai ir jų komunistinė ideja. Tačiau kiekvie- 
na tų valstybių mano sau: turime dar daug laiko, 
kol kas tasai pavojus nėra dar toks didelis. Tuo tar- 
pu didesnis pavojus gręsia toms valstybėms, kurios 
yra kaiminystėje su Sovietų Rusija, kurių rubežiai be- 
tarpiai suseina, © tos vis dar laikosi, pataiko atsispir- 
ti tai gangrenai, kuri eina iš Sovietų. 

Ir ištikrųjų, didžiausias pavojus gręsia iš Sovie- 
tų Rusijos Rumunijai, Lenkijai ir Pabaltės valstybėms, 
o drauge su jomis ir Lietuvai. Kaip lygiai su kitomis 
valstybėmis gręsia pavojus iš Sovietų Rusijos ir Lie- 
tuvai, rodo faktas, kad Lietuva nors ir neturi kol kas 
bendro su Sovietų Rusija rubežiaus, o Maskva net da- 
ro pastangų susidraugauti su Lietuva, tačiau nesigė- 
dina užpilti Lietuvą komunistiniais agitatoriais, ir ben- 
droje valizoje su draugingomis notomis iš Maskvos 
į Kauną plaukia glėbiai komunistinės literatūros. 

Tačiau likimas taip nulėmė, kad politinė padėtis 
ümai pasikeitė. Sovietų pavojus pasidarė dideliu ir 
aktualiu. Tai atsitiko del to, kad pasijuto pavojuje 
esanti didžiausia pasaulio valstybė „su labai plačiais 
tarptautiniais interesais — Anglija. Nuo to laiko An- 
glijoje daroma visa, kad tik kaip nors komunistiniam 
slibinui nusukti sprandą. Prasidėjus ta karui, kuris, 
be abejo, turės įvykti tarp Anglijos ir III internacijo- 
nalo, tarp Rytų ir Vakarų, mūsų simpatija noroms 
nenoroms turės būti Anglijos pusėje, del to, kad ir 
mums vėliau ar anksčiau, komunizmo pavojus pra- 
dės labiau grėsti, ir kad tasai pavojus nėra vietinis, 
laikinas, bet didelis, pagrindinis, tarptautinis. 

Lietuva, kuri kadaisia buvo tvirtu mūru, kuris 
gynė Europą nuo laukinių rytiečių, gali tikėtis Angli- 
jos paramos, kuri labiausiai yra suinteresuota karu su 
Sovietais. Todel Anglijos interese turi būti, kad Lietu- 
va tapių nalinga, nepriklausoma valstybė. 

Šiandien, kuomet valdžios vairs atateko premie- 
ro Voldemaro vyriausybei ir Lietuva išėjo iš politinės 
izolaacijos laikotarpio, šiandien, kuomet tarp Lietu- 
vos ir Anglijos viešpatauja draugingi santykiai, 0 pre- 
mieras Voldemaras taip iškilmingai ir maloniai buvo 
priimtas Londone, lietuvių opinija privalo pasistengti» 
kad Londone suprastų, jog Lietuva, tai ne Latvija ar 
Estija, tai ne kokia naujai iškepta valstybė, bet sena 
valstybė, kuri stengiasi atgauti savo istorines teises, 
o atgavus teises, grįš jos ir istorinė reikšmė. Todel 
ir pastangose sutaikinti Lietuvą su Lenkija, Anglija 
turėtų būti mažiau šališka, o rodyti daugiau istorinio 
objektyvizmo, 

Iš kitos pusės, jeigu kuomet nors prasidės žūt- 
būtinis Vakarų karas su komustinių Rytų HI interna- 
tionalu, Lietuva privalo jame dalyvauti kaipo galinga 
valstybė. 

J. Čėsnys. 

Naujoji Lietuvos Valstybės. 
Konstitucija. 
(Žiūr. „Vyties“ nr. 9). 


§ 51. Respublikos Prezidentas skelbia įstatymus. 
Seimo priimtieji įstatymai Respublikos*Prezidento skel- 
biami ne vėliau, kaip per vieną mėnesį, skaitant nuo 
įstatymo įteikimo dienos. 

Respublikos Prezidentas turi teisės per vieną mė- 
nesį, skaitant nuo įstatymo įteikimo dienos, grąžinti 
Seimui su savo nuomone Seimo priimtą įstatymą an- 
trą kartą apsvarstyti. Jei po to seimas antru svarsty- 
mu priima tą patį įstatymą ne mažiau kaip |? (dviem 
trečdaliais) visų Seimo narių dauguma, tai Respubli- 
kos Prezidentas privalo jį paskelbti. 

S 52 Respublikos Prezidentas turi teisę dovanoti 
bausmę ir nurodytais įstatymo atsitikimais grąžinti 
teismo atimtas ar susiaurintas teises. 

S 53. Resp. Prezidentas turi teisę paleisti Seimą. 
Seimo nėsant arba Seimo sesijų tarpe Resp. Preziden- 
tas gali Jeisti įstatymus, turinčius galios ligi Seimas 
juos pakeis. Seimo nėsant arba negalint sušaukti ne- 
paprastos sesijos, Respublikos PrezidentasvykdoSeimo 
teises, numatytas §§ 31, 32 ir 64. 

S 54. Įstatymams tvarkyti jų sumanymams ruošti 
bei svarstyti steigiama Valstybės Taryba. Jos sudėtį, 
teises ir pareigas nustato atskiras įstatymas. ` 

S 55. Respublikos Prezidentas yra visų respubli- 
kos ginkluotų pajėgų vyriausias vadas. 

§ 56. Respublikos Prezidentas turi teisės daly- 
vauti Ministerių Kabineto posėdžiuose ir juose pirmi- 
ninkauti ir reikalauti iš Ministerių Kabineto ir atskirų 
ministerių pranešimo apie jų darbą. 

§ 57. Visi Respublikos Prezidento aktai, išskyrus 
Ministerių Kabineto paleidimą, privalo turėti Ministe- 


rio Pirmininko arba atatinkamo ministerio parašą“ 
Atsakomybė už aktą tenka jį pasirašusiam ministeriui. 

8 58. Ministerių Kabinetas sudaromas iš Minis- 
terio Pirmininko ir kitų minlsterių. Ministerių skaičių 
ir jų darbų paskirstymą nustato įstatymas. 

8 59. Pradėdami eiti savo pareigas, ministeriai 
ir Valstybės Kontrolierius prisiekia, arba iškilmingai 
pasižada bešališkai ir sąžiningai eiti savo pareigas ir 
pildyti įstatymus. 

S 60. Ministerių Kabinetas solidariai atsako už 
bendrą Vyriausybės politiką, o kiekvienas ministeris 
skyrium atsako Seimui už savo darbą jam pavestoje 
valdymo srityje. 

Ministerių Kabinetas ir kiekvienas ministeris ats- 
kirai atsistatydina, Seimui išreiškus jam nepasitikėjimą 
ne mažiau kaip */5 (trimis penktadaliais) visų Seimo 
narių dauguma. 

8 61. Ministerių  Kabinetas 
Seimui įstatymų sumanymus. 

S 62. Ministerių Kabinetas vykdo įstatymus, veda 
respublikos vidaus ir užsienio politiką, saugoja res- 
publikos teritorijos neliečiamybę ir vidaus tvarką. 

§ 63. Ministerių Kabineto posėdžiuose turi teisės ` 
dalyvauti patariamnoju balsu Valstybės Kontrolierius. 

S 64. Iškelti Ministeriui Pirmininkui ar kitam ku- 
riam ministeriui ar Valstybės Kontrolieriui baudžia- 
mąją bylą del jų tarnybos nusikaltimų ar del valstybės 
išdavimo, turi teisės Seimas */5 (trimis penktadaliais) 
visų Seimožnarių dauguma, 

Iškeltą bylą sprendžia Aukščiausias Lietuvos 
Teismas. 

§ 65. Iškelti Respublikos Prezidentui bylą del 
nusikaltimų, nurodytų $ 64-me, gali Seimas ?/4 (trimis 
ketvirtadaliais) visų Seimo narių dauguma. 


ruošia ir pristato 


V. Teismas, 


8 66. Teismas sprendžia eidamas įstatymais Lie- 
tuvos Respublikos vardu. 

$ 67. Teismo sprendimas negali būti keičiamas 
arba naikinamas kitaip, kaip tik teismo įstatymuose 
nurodyta tvarka, 

Amnestija teikiama įstatymų keliu. 

S 68. Teismų organizaciją, kompetenciją ir juris- 
dikaciją nustaio įstatymas. 

€ 69. Aukščiausias teismas visai respublikos te- 
ritorijai nėra vienas. | 

§ 10. Teismas visiems piliečiams yra lygus. 

Karius del tarnybos nusikaltimų teisia tam tikri 
teismai. 

Ypatingieji teismai gali būti steigiami tik karo 
metu ar karo padėčiai esant, 


IV. Vietos savivaldybė. 


$ 71. Valsčiams ir miestams laiduojama savival- 
dybės teisė įstatymų ribose. 

Savivaldybės organų rinkimų „būdą ir tvarką nu- 
stato įstatymas. 

$ 72. Savivaldybės organai rūpina ūkio ir kul- 
tūuros reikalus įstatymo nurodyta tvarka ir eina 
administracines pareigas, įstatymų jiems: pavestas. 

§ 73. Vyriausybės prižiūri, kad vietos savivaldy- 
bės organai eitų savo pareigas ir kad jų darbas ne- 
būtų priešingas valstybės įstatymas. 


$ 

VII. Tautinių mažumų teisės. 


$ 74. Tautinės piliečių mažumos, 
kurios sudaro žymią piliečių dalį,turi tej- 
sės įstatymų ribose automatiškai tvarky- 
ti savo tautinės kultūros reikalus — 
liaudies švietimą, labdarybę, savitarpinę 
pagalbą — ir šiems reikalams vesti nuro- 
dyta įstatyme tvarka rinkti atstovauja- 
mus organus. 

§ 75. Minėtos $ 74 tautinės mažu- 
mos turi teisės eidamos tam tikrais įsta- 
tymais apdėti savo narius mokesčiais tau- 
tinės kultūros reikalams ir naudojasi 
teisinga dalimi sumų, kurios valstybės ir 
savivaldybių yra skiriamos švietimo ir 
labdarybės reikalams, jei šių reikalų ne- 
tenkina bendros valstybės ir savivaldy- 
bės įstaigos. 


VIII. Respublikos gynimas. 


S. 76. Visi Respublikos piliečiai 
dalyvauja jos teritorijos gynime nuro- 
dyta įstatymuose 1varka. 

$ Tl. Respublikai ginti organizuo- 
jamos ginkluo tos pajėgos. Ginkiuotų 
pajėgų organizaciją, komplektavimo bü- 
dus, rūšį ir tarnybos laiką nurodo įstaty- 
mas. 

§ 78. Tų karių šeimoms ir patiems 
kariams, kurie, eidami karo tarnybą, nu- 
stojo savo sveikatos arba gyvybės, lai- 
duojama valstybės globa ir aprūpini- 
mas. 


IX. Švietimo reikalai. 

§ 79. Vaikų auklėjimas yra tėvų 
aukščiausia pareiga. ' 

$ 80. Mokyklas steigia vyriausybė, 
savivaldybės, visuomenės organizacijos 
ir atskiri asmens. Visos mokyklos yra 
vyriausybės priežiūroje, nurodytose įstatymų ribose. 

S 81. Religijos mokymas mokyklose yra priva- 
lomas, išskyrus mokyklas, įsteigtas vaikams, kurių 
tėvai nepriklauso jokiai tikybinei organizacijai. Religi- 
“gijos privalo büti mokoma pagal reikalavimus tos ti- 
kybinės organizacijos, kuriai priklauso mokinys. 

S 82. Pradžios mokslas yra privalomas. 

Privalomojo pradžios mokslo įvedimo laiką ir 
tvarką nurodo įstatymas. 

Pradžios mokslas vyriausybės arba savivaldybių 
laikomose mokyklose yra nemokamas. 

$ 83. Privatinės konfesinės mokyklos, jeigu jos 
išpildo įstatymų nustatytą programos minimumą, 
gauna iš Valstybės Iždo švietimo reikalams skiriamą 
biudžeto dalį, kuri atatinka Oficialiniai priklausančių 
tai tikybinei organizacijai, kurios mokslu tos mokyk- 
los vedamos, Lietuvos piliečių ir mokinių skaičiui. 


Tikybos ir kulto dalykai. 


84 §. Visoms esamoms Lietuvoje tikybinėms 
-organizacijoms valstybė lygiai pripažįsta teisės tvarky- 
tis taip, kaip jų kanonai arba statutai reikalauja, lai- 


Reginys į šv. Jono varpinyčią nuo Bazilikos priemūrio. 


svai skelbti savo mokslą ir atlikti savo kulto namus, 
mokyklas, auklėjimo ir labdarybės įstaigas, steigti vie- 
nuolynus, tikybinės kongregacijas, brolijas, uždėti savo 
nariams mokesčius tikybinių organizacijų reikalams, 
įgyti kilnojamąjį ir nekilnojamąjį turtą ir jį valdyti. 

Tikybinės organizacijos turi valstybėje juridinio 
asmens teisių. 

Dvasininkai yra atleidžiami nuo karinės pareigos. 

$ 85. Valstybė pripažįsta naujai atsirandančias 
tikybines organizacijas, jeigu jų tikėjimo bei doros 
mokslas ir statutas neprieštarauja viešai tvarkai ir 
dorai. 

Tokių organizacijų atsiradimo 
lygas nurodo įstatymas. 

8 86, Gimimo, jungtuvių ar mirimo aktai, daro- 
mi tikinčiųjų pas jų dvasininkus, jeigu jie atatinka 
įstatymo nurodytai formai, turi Lietuvoje juridinės 
galios, piliečiai nėra verčiami tų aktų kartoti kitoje 
įstaigoje. S 

S 87. Sekmadienius ir kitas pripažintas šventes 
ištaiyžlais saugoja 

Kariams turi būti suteikta laisvo laiko sa- 

vo iškas pareigoms atlikti. 


ir gyvavimo są- 


4 AAA dA 


Ligoninėse, kalėjimuose ir kitose viešose įstai- 
gose laikomiems žmonėms turi būti leidžiama savo 
tikybos pareigas atlikti. 


XI. Valstybės ekonominės politikos pagrindai. 


$ 89. Visose ūkio srityse kiekvienam piliečiui 
laiduojama darbo ir iniciatyvos laisvė. 

Ukio gyvenimas yra tvarkomas taip, kad kiekvie- 
nas pilietis turėtų darbo. 

§ 90. Atskiroms ūkio sritims įstatymai laiduoja 
tam tikrą savivaldytę. [Įstatymų keliu steigiami žemės 
ūkio, prekybos ir pramonės, darbo ir kitoki rūmai, 

mas yra nustatomas įstatymų keliu kas metai kiekvie- 
niems metams skyrum, prieš prasidedant biudžeto 
metams. 

S 97. Biudžeto metai prasideda sausio mėn. į d., 
baigiasi — gruodžio mėn. 31 dieną. 


XII. Socialinė apsauga. 


§ 98 Žmogaus darbo pajėga yra tam tikrų įsta- 
tymų saugojama ir globojama. 

Valstybė saugoja atskirais. įstatymais darbininką 
ligoje, senatvėje, nelaimingais atsitikimais ir darbo 
trūkstant. 


Vilniaus miesto vaizdeliai. 


“ Šv. Kryžiaus bažnyčia, įsteigta 1635 m. atgabenus į čia vienuolius Bonifratus. Šioje bažny- 
čioje yra stebuklingas Dievo Motinos paveikslas ir šulnelis. 


kurių bendradarbiavimą su vyriausybe, normuojant 
ūkio gyvenimą, nurodo įstatymas. 

§ 91. Zemės valdymo pagrindan dedamas priva- 
tinės nuosavybės dėsnis. 

Valstybei paliekama teisė reguliuoti žemės val- 
dymą taip, kad būtų sudarytos tinkamos sąlygos tai- 
syklingai žemės ūkio gamybai, ypatingai smulkiajam 
ir vidutiniam žemės ūkiui tarpti. 


XII. Valstybės finansai. 


S 92. Uždėti gyventojams mokesčius, skirti val- 
stybės iždo išlaidas, užtraukti vidaus paskolą ir išleisti 
popierinius pinigus tegalima įstatymų keliu. 

8 03. Valstybės pajamas ir išlaidas, turtą bei 
skolas ir atsakomybę prižiūri Valstybės Kontrolierius. 

§ 94. Valstybės Kontrolierius kas metai paruošia 
praėjusių metų valstybės biudžeto vykdymo apyskaitą 
ir ne vėliau kaip ligi spalių mėn. 15 dienos patiekia 
ją Seimui patvirti. i È 

S 96. Valstybės pajamų ir išlaidų sąmatos didu- 


§ 99. Šeimyninio gyvenimo pamatas yra mote- 
rystė. Jos pagrindan dedama abiejų lyčių teisių lygybė. 

Tam tikrais įstatymais saugojama ir palaikoma 
šeimos sveikata ir socialinė gerovė. 

§ 100. Visuomenės dora ir sveikata yra saugoja- 
ma tam tikrų įstatymų. 

$ 101. Visų laipsnių mokyklos yra visiems lygiai 
prieinamos. 

S. 102. Blaivybei palaikyti valsčiaus piliečių vi- 
suma turi teisės spręsti del svaigiųjų gėrimų pardavi- 
nėjimo įstaigų laikymo savo gyvenajame rajone. 


XIV. Konstitucijos keitimas ir papildymas. 


= §. 103. Konstitucijos pakeitimo ir papildymo 
sumanymą turi teisės iškelti Šeimas, Vyriausybė arba 
50 tūkstančių piliečių, turinčių teisės rinkti į Seimą. 
S. 104. Iškeltąjį Konstitucijos pakeitimo arba 
papildymo sumanymą priima Seimas ne mažiau kaip 
*/5 (trimis penktadaliais) visų Seimo narių dauguma. 
Seimo priimtas arba atmestas Konstitucijos pa- | 


` 

keitimas ar papildymas atiduodamas 
spręsti Tautai, jei per tris mėnesius nuo 
priėmimo arba atmetimo paskelbimo die- 
nos to reikalaus Respublikos Preziden- 
jas arba 50.000 piliečių, turinčių teisės 
rinkti į Seimą. 

Seimo priimtas Konstitucijos-pakeiti- 
mas, del kurio reikalavimo nebus patie- 
kta, įgyja galios po trijų mėnesių nuo 
jo paskelbimo dienos. 


"XV. Įvedamieji nuostoliai 


S 105. Vyriausybės arba 50.000 pilie- 
čių, turinčių teisę rinkti į Seimą, inicia- 
tyva, gali būti duodamas Tautai spręsti 
atsiklausimo keliu Seimo priimtas arba 
atmestas įstatymas. | 

Atsiklausimo, nustatyto $ 104, būdą 
ir tvarką nustatymas. 

8 106. Ši Konstitucija veikia nuo jos 
paskelbimo dienos, bet ji tikrinama ne 
vėliau, kaip per dešimtį metų tautos at- 
siklausimo keliu. 

S 106. Veikusieji Lietuvoje ligi šios 
Konstitucijos „paskelbimo dienos įstaty- 
mai, kurie šiai Konstitucijai nepriešta- 
lauja ir nebus panaikinti ar pakeisti šios 
Konstitucijos nurodytu įstatymo keliu, 
palieka galioję. 

A. Smetona 
Respublikos Prezidentas. 
Prof. A. Voldemaras 

Ministeris Pirmininkas. 

Motinos pareigos. 


Kiekvienas asmuo, ar jis būtų labai 
turtingas, ar visai betnrtis, turi arba tu- 
rėjo didžiausią pasaulyje turtą — motina, 
kuri jį pagimdė, skausmus kentė, daug 
vargelio vargo. 

Ar gražus, ar biaurus jos vaikas, pio- 
tingas ar beprotis, sveikas ar ligonis 
motina visuomet jį mylimors ir visi jį 
apleistų ir pasmerktų motinos širdžiai jis liks visuo- 
met artimas. 


Amžinai turime būti dėkingi savo motinoms, 
me pergalvokime motutės nuopelnus del mūsų ir sten- 
kimės per visą savo gyvenimą rodyti jai kuodaugiau- 
sia pagarbos, meilės ir dėkingumo, o jei ji yra mirusi, 
nepamirškime jos savo maldose. 


O juk yra vaikų, kurie drista prieš savo motiną 
ranką pakelti, drįsta ją sentvėje iš namų varyti, jai 
mirties linkėti, paskutiniais žodžiais plūsti. Motina 
pasijunta, kad ji pasidarė nebereikalinga našta savo 
vaikams. Moters, kurios daugumoje yra arba žada būti 
motinomis, pagalvokime kas būtų, jei mūsų kūdikis, 
kurį mes labiau už savo gyvastį mylime drįsta su 
mumis žiauriai ir šiurkščiai elgtis. | 

Daugumas mūs motinų priprato prie tokio ne- 
gražaus vaikų su tėvais elgesio, ir be vilties tvirtina, 


ją 

Bernardinų gatvele Vilniuje. 


kad taip jau buvo ir bus, kad vaikai nebus savo tė- 
vams dėkingi, ir geri. Tiesa, taip buvo ir yra, bet taip 
neprivalo būti, tai gali padaryti ne kas kitas kaip pati 
motina. Jei senatvės sulaukusi nori džiaugtis ir di- 
džiuotis savo vaikais — auklėti juos mažus dar esant; 
jei to nedarysi, teks tau ištikro graudžiai nuo jų verkti. 

Nei mokyklos, nei geros draugijos ir knygos 
nepadarys to, ką gali padaryti tėvai, o ypač gera mo- 
tina. Nuo pat pirmosios gyvenimo diencs ne tik vai- 
ko kūnas, bet ir jo siela yra motinos rankose. Jei ji 
nesugebėjo užgniaužti bloguosius vaiko palinkimus, 
įdiegti ir išauklėti jo sieloje dorybes, išmokyti mylėti 
ir gerbti savo tėvus, kas paskui galės tą padaryti. 

Taigi tikroji motina yra ne ta, kuri vaikui gy- 
vastį davė, bet ta, kuri vaiką išauklėjo ir jį geru žmo- 
gumi padarė. 

Bet ar visos motinos supranta savo pirmą ir 
švenčiausią pareigą, ar moka tinkamai ją atlikti? Ar 

nėra mūsų tarpe tokių, kurios mano, kad pakanka 
vaikas pagimdyti, dar šiek tiek mažą prižiūrėti, kad 


jis nealktų, nešaltų sprando nenusisuktų, nebūtų 
nuogas, basas tuo motinos- pareigos ir baigiasi. 
Tokiu būdu, kuo čia skiriasi vaiko auginimas nuo 


veršiuko ar paršiuko auginimo? 

Kaimo moters pasakys, mes žinome, kad vaikus 
reikia prižiūrėti, juos auklėti, mokyti, bet mums nėra 
Jaiko, nes reikia visus darbus dirbti, į laukus eiti. 
Tiesa, darbas atima motiną nuo vaiko, bet Sumanu- 
mui ir norui esant galima ir prižiūrėti vaikus, dide- 
sniuosius net į darbą įtraukti. Kai daržą ravi, šieną 
arti namų grėbi, bulves kasi, grįčioj ruošiesi, kodel 
nepaimsi jų su savimi ir neleisi jiems tuo darbu pa- 
žaisti, tai bus vaikams maloni pramogėlė. Bet dažnai 
mes neturime pakankamai kantrybės, varome juos 
nuo savęs, kad nesipainiuotų mums po kojų, nekliu- 
dytų darbą dirbti. Ir taip paliekame vaikus vienus jų 
pačių likimui. 

Lengviau yra kaimo moterims auklėti vaikus, 
bet kas daryti miesto darbininkėms, kurios del duo- 
nos kąsnio priverstos yra visai dienai palikti gatvėje 
savo vaikučius. Tokiose sąlygose nelengva yra būti 
gera motina. Tada reikia stengtis palikti vaikus pati- 
kimam asmeniui, kuris ne tik valgyt paduos ir prida- 
bos, bet dar juos auklės ir pamokys, arba pasiųsti 
juos į vaikų darželius. Sąžininga ir gera motina, ne- 
galėdama nuolat būti su savo vaikais, stengsis laisvo- 
mis nuo darbo dienomis būti su jais kuo arčiausiai, 
kad išlygintų auklėjimo trūkumus. 

Yra motinų, kurios ne iš darbo, bet iš tuštumo, 
nesupratimo ar pasileidimo nesirūpina savo vaikais, 
paleidžia juos į gatvę, kur jie išmoksta keikti, meluoti, 
sukčiauti, vagišauti ir dar biauresnių dalykų. Nežino 
motina, kur jos vaikas buvo, ką per dieną darė, su 
kokiais draugais draugavo. Tik sužino kada, ateina 
kaimynas keikdamas ir skųsdamas, kad jos vaikas 
langus išdaužęs, sodną išvogęs ir kitokių aibių pada- 
ręs. Bet tas skundas motinai didelio įspūdžio nepa- 
daro, ji pataria vaikui mikliau išsprukti, kad nepa- 
gautų. Kiti gi iškolioja, iškeikia, primuša vaiką, bet 
ir toks pamokinimas nedaug naudos teatneša. 

Sutinkame ir mūs inteligenčių tarpe tokių motinų, 
kurioms šeimos gyvenimas rodosi perdaug siauras 
ir nuobodus. Jos namie nerimsta, veržiasi į pasaulį, 
ieško pramogų, balių kur galėtų pasišokti, su vyrais 
paflirtuoti. Vaikai (jei jų turi), tai tik malonus žaislas, 
kurie kartas nuo karto laiką paįvairina. 

Pasitaiko ir tokių motinų, kurios iš didėlio pa- 
maldumo sėdi ilgas valandas bažnyčioje, arba priklau- 
so prie keliolikos draugijų, atlieka labdaringus darbus, 
o savo vaikus visai apleidžia. Tai yra taip pat neiš- 
mintingos ir pektinas protavimas. Tai yra taip pat 
klaidingas savo pareigų supratimas. Daugiau bus 
Dievui garbės ir visuomenei naudos, jei ir mažiau 
mišių išklausysi, prie mažiau draugijų priklausysi, 
bet šeimoje sąžiningai savo pareigos eisi. Ir štai ar 
ne del mūsų pačių šitokios ar tokios kaltės užauga 
blogi žmones, nedėkingi šiurkštūs vaikai. 

Pervėlu mokytis senosiom motinom, kurios jau 
išleido į pasaulį savo vaikus, bet jaunosios motinos, 
kurios dar tebeturite vaikučius savo rankose, jūs dar 
galite sukurti sau ir jiems kitokią ateitį, išauklėti kito- 
kius žmones. 

Tai yra labai rimta ir sunki pareiga. Pasiklau- 
skime dažnai pačios savęs. „Ar aš esu gera ir sąži- 
ninga motina, ar rengiu juos gyvenimui, ar rūpinuosi, 


kad jie taptų teisingais dorais visuomenės nariais 
mylėtų darbą, sąžiningai atliktų savo luomo pareigas, 
būtų kūnu ir dvasia sveiki ir stiprus“...? 

Šis mažytis, bejėgis kūdikis, tai jau būsintis šei- 
mos tėvas, vyras, būsinti motina, žmona. Jei jis bus 
ateityje pareigos žmogus, džiaugsmas. savo žmonai 
ir vaikams, tai motinos nuopelnas, įei jis blogas 
žmogus — 4ai motinos kaltė. 

Motinos pašaukimas yra labai didelis, kilnus ir 
atsakomingas. Auklėti vaikus reiškia tarnauti būsian- 
čiai kartai, tarnauti tėvynei, tarnauti Dievui. 

Ustienė, 

Šis tas apie masonus. 
(Žiūr. „Vyties“ 9 nr.). 


Masonai labai nemėgsta, kad kas ima kalbėti 
apie masonus, jų veikimą, O ypač apie masonų žydus 
ir jų sumanymus. Tokį drąsuolį masonai apšaukia 
fanatiku, klerikalu pila ant jo galvos visas biauriausias 
savo pamazgas. 

Viskas yra masonų daroma, kad tik paslėptų 
masonijos veikimą, kad įtikėtų žmonės, kad masonija 
ir jos veikimas neturįs re kšmės, kad katalikai perde- 
dą masonų veikimo svarbą. 

Siekdami savo tikslo, masonai, arba parmazonai, 
ne vien slapstosi, bet ir veidmaniauja. 

Vienur jie kursto darbininikus į revoliuciją, 
į kovą prieš tikėjimą, o kitur, priešingai, kursto bur- 
žujus, galiūnus spausti silpnuosius, juos naudoti, ypa- 
čiai jei šitie yra katalikai. 

Masonai nuolat skelbias, kad jų užduotis esanti 
įvęsti laisvę, lygybę, brolybę. Tačiau jų pačių organi- 
zacijoj nėra nei laisvės, nei lygybės. Laisvę jie dažnai 
skelbia su revolveriais, bombomis, gaisrais ir t. t. 
Brolybę jie vykdo įvairiais žudymais, O kartais net 
giliotina (mašina žmonių galvoms kirsti). 

Patys dažnai žudydami žmones, masonai reika- 
lauja iš valdžios panaikinti mirties bausmę. Tam yra 
dvi priežastys: 1) reikia apsimesti žmoniškumu, kūriuo 
būtų galima girtis ir 2) reikia padrąsinti tie masonai, 
kuriems yra skirta atlikti kokia piktadarybė, sakysime, 
įvykdyti kokia žmogžudybė. Mat masonų tarpe yra 
nemaža ir žmmnogžudžių, kurie noriai sutinka nužudyti 
masonams neištikimą žmogų, bet bijo, kad užtai ne- 
reikėtų savosios galvos atiduoti. 

Masonai vykdo gylybę  uždėdami ant katalikų 
nepakeliamus mokesnius, nepanešamas naštas, O sa- 
viesiems teikdami visokių privilegijų. Atsiminkime, kas 
buvo kad ir Belgijoj, kol tame krašte viešpatavo ma- 
sonai. Pažanga prisidengę, masonai naikina tiesą. 

Iš daugybės masonų veidmaniavimo pavyzdžių, 
priminsiu čia bent vieną. Austrija ilgą laiką nenorėjo 
leisti masonams įsigalėti, nes masonus laikė labai 
pavojinga politine organizacija. Masonai paskelbė, kad 
jie politika neužsiimą, jų tikslas esąs Dievo ir artimo 
meilė. 

Masonai veidmaniauja pagaliau savo įstaluose. 
Jų įstatuose pasakyta, kad masonija neužsiima poli- 
tika, nekliudo religijos, ji užsiima labdarybe. 

Jei masonams kas prikiša sakydamas, kad jie 
stengiasi pasiimti į savo rankas valdžią, kad persekio- 
ją religiją, jeigu jų veikimas toks geras, kaip jie gi- 

riasi, kodel jie taip slepiasi? Masonai tokiam atsako: 
nesibijokite, skaitykite mūsų įstatus, o pamatysite, 
kad mes į politiką nesikišame ir tikėjimo nekliudome. 

Masonų įstatatai yra pilni prieštaravimų. Tai yra 
lyčia padaryta, jais masonai pasinaudoja pagal rei- 
kalą: vienais jie naudojas, kad apmonytų akis visuo- 
menei, O kitais, kad įvykdytų savo tikslą. 

Ir ką tik įstojusiems į Iožą vyresnieji masonai 
pabrėžia ypač tuos įstatų punktus, kurie yra nekalti, 
o juo labiau jaunas masonas persiima masonybės 
dvasia, juo labiau jam atskleidžiami tikrieji masonijos 
idealai arba norai. 

„ Taip prigaudinėdami masonai pritraukia į maso- 
niją ir gerų, bet nesusipratusių žmonių pagaliau patri- 
jotų ir tikinčių žmonių. 

Tie tikintieji žmonės yra masonams geriausias 
įrodymas, kad masonija -neardanti nei tikėjimo, nei 
valstybės. Kas begali abejoti tuomet masonų gerumu, 
jei prie jų priklauso toki dori vyrai? 

Kai kurie, pamatę masonų nedorybes, paskiau 
gailis prie jų prisidėję. Tokie buvo, tarp daugelio kitų, 
ir vokiečių garsingieji rašytojai: Lessing, Goethe, 
Herder ir kt. Lessing'as kalba apie masonus su di- 
džiausia panieka. Goethe masonų ložas vadina bepro- 
čių, sukčių, valkatų, pašlemėkų draugijomis. Herderis 
rašo Heynei: „Aš mirtinai neapkenčiu slaptų draugijų. 
Ta neapykanta yra paremta mano paties patyrimu, 
Tose draugijose yra nuolatinės intrigos, ten klaidžioja 
užklota kabalos dvasia“. 

(B. d.). 

Atamainos lenkų vyriausybėje. 


Šio mėn. 27 d. Varšuvos ministerių kabinete įvy- 
ko kaikurių atamainų. „P. K. Bartelis, ligi šiol buvęs 
vice-premieru, paskirtas premieru, gi marš. Pilsudskis 
pasiliko sau tik karo min. portfelį. Pasitraukė nuo vie- 
tos švietimo min. p. Dobruckis ir susisiekimo min. p. 
Romockis. Jų vieton paskirti p. Swistalskis švietimo 
min. ir p. Kuhn'as — susiekimo min. Visi kiti mini- 
steriai pasiliko savo vietose. sk 


Lietuvos Lenkijos derybos. 


Šio mėn. 27 d. Varšuvon atvyko Lietuvos delega- 
cija su dr. Zaunium pryšaky tęsti toliau derybas su 
Lenkija. Pirmas komisijų posėdis numatytas šio mėn, 
30 d. Lietuvos delegacija atsivežė paruoštus sutarties 
projektus susisiekimo ir tranzito klausimais. 


Taikos konferencija Varšuvoje. 


Šio mėn. 25 d. Varšuvoje prasidėjo tarptautinė 
taikos konfegencija, kurią suorganizavo Aka tarp- 
tautinės taikos biuras. Varšuva, kaipo konferencijos vie- 
ta išrinkta lenkų grupei pasiūlius. Konferencijos atida- 
rymą lydėjo didelės iškilmės. 


Kruvinas parlamento posėdis. 


Šio mėn. 20 d. Jugoslavijos skupščinoj (seime) 
atstovas Račic'as po aštrių susikirtimų su opozicijos 
atstovais, kurie smarkiai jį užgavę, posėdžiui baigiantis, 
išsitraukė revolverį ir pradėjo šaudyti opozicijos pusėn. 
Saudymo pasekmės baisios: 2 užmušti ir 4 sužeisti, 
Užmušti horvatų atstovai Radič'as ir Basariček'as. Del 


Y 


als 


to sujudo ne tik Jugoslavijos sostinė, bet ir visa šaiis. 
Užmuštųjų lavonai nuvežta Zagreban ir iškilmin- 
gai palaidota. Laidotuvėse dalyvavo apie 300.000. 


Priemonės prieš demonstracijas Jugoslavijoj. 


Žiniomis iš Bielgrado, Agramo policijos vadovybė 
ėmėsi nepaprastų priemonių nedaleisti naujų demon- 
stracijų ir kovų gatvėse. Visi namai, butai, teatrai, ki- 
nematografai nuo 7 val. vakaro turi būti uždaryti. 


Gen. Nobile išgelbėtas, 


Laikraščiai praneša, kad švedų lakūnas kapitonas 
Tornbergas jau išgelbėjo italų lakūną gen. Nobile. Ka- 
pitonas Tornberg nusileido ant ledų ties Nobile stovy- 
kla, paėmė jį į savo lėktuvą ir laimingai perkėlė į sau- 
gią salą. Po to jis vėl grįžo į Nobile stovyklą gelbėti 
kitų ekspedicijos narių. Tačiau tai padaryti jam nepa- 
vyko. Besileidžiant ant ledų lėktuvas apvirto ir sugedo. 
Kapitonas Tornberg nenukentėjo. Prieš nusileisdamas 
antrą kartą kapitonas atvežė į Nobile stovyklą maisto 
ir kitų reikalingų daiktų. 

Apie šiaurės ašigalio tyrinėtoją Amundseną, pran- 
cūzų lakūną Guilbaut ir jų palydovus, kurie prieš kele- 
tą dienų išvyko ieškoti Nobile, dar nėra jokių žinių. 


Sovietų Rusija ir Japonija. 


Sovietų spauda labai susirūpinus del stiprėjančios 
japonų įtakos Mandžurijoj. Pasak laikraščių, tai esąs 
tolimesnis anglų japonų militarizmo žingsnis Rusijai 
apsupti. Rusų spauda labai nusivylusi del Amerikos 
Jungtinių Valstybių pasyvaus tuo klausimu nusistatymo 


Lenkų spaudos prasimanymai. 


Varšuvos „Gazeta Warszawska“ paleido gandus, 
būsią esą Kauno kalėjime lenkai paskelbė bado strei- 
ką, protestuodami prieš tariamą negirdėtą kalėjimo ad- 
ministracijos elgiasį. Bado streikui likviduoti, kalėjimo 
viršininkas esąs įsakęs pavartoti rykštes, bet streikas 
tebesitęsia. 

Toji žinia yra grynas prasimanymas. Jokio bado 
streiko Kauno kalėjime nėra buvę. 

Nepr. Lietuvoje. 


Suimtas Pleškaičio padėjėjas J. Kedys. 


Lietuvos laikraščių pranešimu, pastaruoju laiku 
kriminalinė policija suėmė plečkaitininkų svarbų orga- 
nizatorių, buvusį seimo narį Juozą Kedį, kuris po ne- 
pavykusio Alytaus putčo drauge su Paplausku vieni 
pirmųjų atbėgo Vilniun ir davė lenkų spaudai įvairių, 
Lietuvą teršiančių pareiškimų ir kartu su Plečkaičiu orga- 
nizavo gaujas pulti Lietuvą. „Sevodnia“ pranešimu, per 
kvotą Kedys davęs gana reveliacingų parodymų apie 
tų gaujų organizaciją. Pas jį rasta daug agitacinės lite- 
ratūros, laiškų ir šifras. Tuo tarpu Kedys pasodintas 
Kauno sunkiųjų darbų kalėjime. 


Lenkų delegacija Kaune. 


Šio mėn. 26 d. Kaunan atvyko Lenkijos delegaci- 
ja tęsti toliau Lietuvos Lenkijos derybas saugumo ir 
nuostolių atlyginimo klausimais. Lenkų delegacijos są- 
statas tas pafs su p. Holėwko priešaky. Lenkų delega- 

cija įteikė savo nuostolių sąskaitą, padarytų neva lietu- 
vių kariuomenės puolimais. 


Gamtos mokslų mokytojų susivažiavimas. 


Šio mėn. 25 d. universiteto didžiojoj salėj prasi- 
dėjo Lietuvos aukštesniųjų ir vidurinių mokyklų gam- 
tos mokslų, geografijos ir chemijos mokytojų  susiva- 
žiavimas, sušauktas gamtos-matematikos fakulteto ini- 
ciatyva tikslu pakelti tų dalykų mokymą. Dalyvavo per 
60 mokytojų ir apie 30 narių. > 

Susivažiavimą atidarė švietimo ministeris inž. Sa- 
kenis, kuris pabrėžė gamtos mokslų reikšmę, ypač Lie- 
tuvoje, žemės ūkio šaly. Susivažiavimą sveikino univer- 
siteto rektorius prof. Jodelė, Dotnuvos žemės ūkio aka- 
demijos rektorius prof. Matulionis, gamtos matemetikos 
dekanas prof. Žemaitis, ir susivažiavimo organizacinės 
grupės pirmininkas prof. Purėnas. 

I prezidijumą išrinkti: prof. Purėnas, prof. But- 
kevičius, doc. Vailionis, doc. Pakštas ir mok. A. Ki- 
sinas. 


Maironis susirgo. 


Pastaruoju laiku sunkiai susirgo poetas Maironis 
(pralotas Maciulevičius.) Jis buvo išvažiavęs į Birštono 
kurortą pasilsėti, tačiau ligai' paaštrėjus, turėjo grįžti 
Kaunan, kur prof. Hagentornas padarė operaciją. Ope- 
racija pavyko gerai. Ligonis guli prof. Hagentorno ligo- 
ninėj ir kol kas rimtesnio pavojaus gyvybei nėra. 


Blogi orai. 


Kaip pas mus, taip ir Nepr. Lietuvoje, šiemet la- 
bai blogi orai. Vietomis (Biržų apylinkėje) lietus lijo 
be paliovos po kelias-.+dienas. Upėse vanduo smarkiai 
pakilo, kaip per didelius pavasario potvinius, užlieda- 
mas laukus ir pasėlius. Slėnesnėse vietose vanduo lai- 
ko apsėmęs visas dirvas ir pievas. Gyvulių tose vietose 
nėra kur ganyti — bet pašaro irgi neturi. Vasarojaus 
pasėta apie 599/4 — slėnesnėse vietose dar mažiau. 
Neretas atsitikimas, kad aukščiau pasėtas vasarojus ar 
pasodintos bulvės teko antrą kartą sėti, bet nėra vilties, 
kad ir antrą sykį pasėtas išlaikytų del drėgmės perte- 
kliaus. 


L. Noreikos užmušėjo byla. 


A. a. Liūdo Noreikos užmušėjui kap. Okulič-Ka- 
zarinui įteiktas kaltinimo aktas. Užmušėjas kaltinamas 
453 baudžiamojo statuto straipsniu. Jį teis karo teis- 
mas, gins atsargos pulkininkas, buvęs krašto apsaugos 
ministeris p. Žukas. Civilį ieškinį iš našlės ponios No- 
reikienės pusės palaikys adv. Našliūnas. Byla bus na- 
grinėjama liepos mėn. pradžioj. f 


Nepaprasti ženklai ant dangaus. 


Laikraščiai praneša, kad šio mėn. 22 d. esant la- 
bai giedram orui, Kauno apskrity pastebėta debesys, 
vaizduojąs vyti. Debesys vaizdavęs naturalaus dydžio 
arklį, su sėdinčiu ant jo karžygiu. Visos kūno linijos, 
kaip arklio, taip ir karžygio buvusios taip ryškios, kad 
net stebėtis reikėję. Senesnieji žmonės pradėję kalbėti, 
kad tie ženklai reiškią didelę kovą del Vilniaus. 

Atsakomasis redaktorius ir leidėjas: P. Seratinavičius. 


Vilniaus kronika. 


A. a. Domicėlė Graužinytė Palevičienė. 


Sio mėn. 17 d. -pasimirė nuo insktų ligos a. a. 
Domicelė Graužinytė Palevičienė. Velionė buvo karšta 
patrijotė ir per visą savo amžių uoliai darbavosi tė- 
vynės ir visuomenės labui. Dar spaudos draudimo lai- 
kais jinai uoliai darbavosi platindama tuo laiku gabe- 
namas iš Prūsų lietuviškas knygas ir laikraščius, už ką 
rusų valdžios buvo kelis kartus areštuojama ir 1922 m. 
buvo ištremta vieniems metams į Smolenską. Pastaruo- 
ju laiku uoliai darbavosi visose bemaž Vilniaus lieiuvių 
draugijose, kurių daugelio buvo valdybos nariu. Velionė 
buvo ne tik karšta patrjjotė ir uoli lietuvių visuomenės 
darbuotoja, bet ir pavyzdinga moteris motina ir žmona. 
Palaidota Vilniuje šv. šv. Petro ir Povilo kapinėse. 
Ant jos kapo sudėta virš 20 gražių vainikų nuo įvairių 
Vilniaus lietuvių organizacijų ir atskirų asmenių, bet 
puikiausi vainiką jį pati sau susitaisė savo uoliu darbu 
ir karšta tėvynės meile. Lai būna jai lengva Lietuvos 
žemelė, kurią taip karštai mylėjo. 


Vytauto Didž Gimnazijos abiturrijentų išleistuvės. 


Sio mėn. 27 d. Vytauto Didžiojo Gimnazijos sa- 
lėje įvyko tos gimnazijos abiturijentų išleistuvės ir mok- 
slo metų užbaigimas. Iškilmėse be moksleivių ir jų tė- 
vų dalyvavo nemažas lietuvių inteligentų būrys. Pasa- 
kyta daug kalbų, kuriose naujiems inteligentams reik- 
šta daug gražių linkėjimų. Brandos atestatus gavo 17 
moksleivių. 


Konfiskata. 


Miesto storastos įsakymu, policija sukonfiskavo 
9 „Vyties“ numerį už straipsnį „Vilnius — Lietuvos 
šostinė“. Teismo ūkio posėdy konfiskata patvirtinta ir 
redaktorius traukiamas teismo atsakomybėn. [žiūrėta 
prasižengimų prieš 129 baudžiamojo kodekso sraipsnį. 

Kai- kurie laikraščiai minėdami mūsų laikraščio 
kontiskavimą, neapsėjo be šmeižtų, būk konfiskavimas 
buvęs išanksto suplanuotas ir padaryta tik del žmonių 
akių. Matyt, jie šiuo atžvilgiu saikuoja savu saiku, nes 
ir jų laikraštis nekartą buvo konfiskuotas. 


Šiaurės mūgės. 


5 Sių metų rugpiūčio mėnesy Vilniuje ruošiama 
Siaurės mūgės ir ūkio ir pramonės paroda. Mūgėms 
vieta parinkta Želigowskio (Botanikos) sodas. DParuo- 
šiamieji darbai sparčiai varomi ir gana plačiai agituo- 
jama lenkų spaudoje, kad kuodaugiausia mūgėse daly- 
vautų. Suligs paudos pranešimų, susidomėjimas mėgėmis 
yra gana didelis. Jeigu tai nebūtų nudažyta kaip ir vi- 
sos kitos Villniaus pramogos ir iškilmės, politinei len- 
kiška varsa, tai ištikrųjų galima būtų sveikinti tas su- 
manymas, nes kiekvienam tokiose mūgėse yra ko pasi- 
žiūrėti ir pasimokyti, arba turint pinigų ir nusipirkti 
gerų daiktų, tačiau reikia manyti, kad ir čia rengėjų dau- 
giau domės bus kreipiama į lenkiškumą, negu į tikrąjį 


mūgių tikslą. 

M. Latour'o spaustuvėje Vilniuje. 


